Andrija Filipović. Andrija Filipovich (1997-yil 18-aprel, Riyekada tugʻilgan) – xorvatiyalik professional futbolchi, Vengriyaning Kisvarda klubida hujumchi pozitsiyasida oʻynaydi. Klub karerasi. Riyeka shahrida tugʻilgan Filipovich 2015-yilda HNK Rijeka yoshlar jamoasidan „Yuventus“ klubining yoshlar tizimiga qabul qilingan. 2015-yilning ikki davrasida Spezia Calcio yoshlar jamoasi tarkibida oʻtkazgan. 2016-yilgi mavsumda ilk professional faoliyatini Siena jamoasi tarkibida boshlagan, 2017-yil fevral oyida Sloveniyaning ND Gorica klubi bilan shartnoma imzolagan. 2019/2020 mavsumi oxirigacha Gorica jamoasi safida 62 ta oʻyinida maydonga tushib, 11 ta gol urgan. Filipovich 2019-yilning yozida Eerste Divisie ligasi ishtirokchisi NAC Breda klubiga qoʻshilgan. Breda jamoasi tarkibida 15 oʻyin oʻtkazib, bir gol muallifiga aylangan. 2020-yil 31-yanvarda Sloveniyaning „NŠ Mura“ jamoasi bilan 2022-yil oxirigacha tuzilgan shartnomasi asosida yangi klubga oʻtgan. Biroq uning shartnomasi 2021-yilning avgustida oʻzaro bekor qilingan. 2021-yilning sentabrida Filipovich Albaniyaning „Partizani“ klubi bilan 3 yillik shartnoma imzoladi. U kalendar yili oxirida klubni tark etdi, Albaniya jamoasi safida barcha musobaqalarda 10 ta oʻyinda ikkita gol urdi. 2022-yil fevral oyida Filipovich Qozogʻiston Premyer-ligasi klubi „Atirau“ kluib bilan shartnoma imzolagan. 2023-yilning 13-fevralida Filipovich Qozogʻiston Premyer-ligasining boshqa klubi „Aktobe“ bilan shartnoma imzolagan. 2024-yilning 24-yanvarida „Aktobe“ klubini tark etganini eʼlon qilgan. 2024-yil 23-yanvarda Kisvarda Filipovich bilan shartnoma imzolaganini eʼlon qildi. 2024-yil 25-iyulda Toshkentning „Bunyodkor“ jamoasi bilan yarim yillik shartnoma imzolagani eʼlon qilingan. Terma jamoadagi faoliyat. Filipovich Xorvatiyaning 19 yoshgacha boʻlgan terma jamoasi safida 2015-yilda Chernogoriyaga qarshi m UEFA U-19 Yevropa chempionati saralashida maydonga tushgan va jamoasi bilan 3:1 hisobida gʻalaba qozongan. Yutuqlar. Mura